### 11.    Vedtagelse af endelige Natura 2000-handleplaner 2016-2021

**Åbent**

Sagsnr.: 326-2015-20151       J.nr.: 01.05.18           Dokumentnr.:
326-2017-50984

**Sagstype**

Beslutning.

**Resume og sagens baggrund**

Staten har udarbejdet planer for Natura 2000-områder i
[adresse].  Kommunerne skal herefter udarbejde Natura 2000-handleplaner, som
udmønter Natura 2000-planerne. Indsatserne i handleplanerne bygger som
hovedregel på frivillighed. Kalundborg Kommune har udarbejdet 4 udkast til
handleplaner, som har været behandlet af Kommunalbestyrelsen den 21. september
2016 og været i offentlig høring fra 14. oktober - 19. december 2016. Høringen
har givet anledning til mindre redaktionelle ændringer og handleplanerne er nu
klar til at blive vedtaget.

**Indstillinger**

Direktøren indstiller, at de endelige Natura
2000-handleplaner vedtages og offentliggøres.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Staten har udarbejdet planer for Natura 2000-områder i
[adresse]. Natura 2000 planerne er en samlet plan for, hvordan [adresse] sikrer
bevarelsen af i naturen i Natura 2000-områderne i planperioder á 6 år.

Kommunerne skal udarbejde Natura 2000-handleplaner, som
udmønter Natura 2000-planerne. Flere Natura 2000-områder går på tværs af
kommunegrænser og handleplanerne er derfor udarbejdet i samarbejde mellem de
berørte kommuner. Kalundborg Kommune har udarbejdet 4 udkast til
handleplanerne, som er vedlagt som bilag.

Formålet med handleplanerne er i sidste ende er målet at
opnå 'gunstig bevaringsstatus' for arter og naturtyper i Natura 2000-områderne.
Dette mål er fastlagt i henhold til de to naturdirektiver i EU:
Habitatdirektivet og Fuglebeskyttelsesdirektivet.

Indsatserne i handleplanerne vil som udgangspunkt ske ved
frivillige aftaler med lodsejere, og en væsentlig motivation i denne
forbindelse er de til enhver tid gældende tilskudsordninger, primært i regi af
Landbrugs- og Fiskeristyrelsen (førhen NaturErhvervstyrelsen).

Omfanget af indsatserne, der vil blive udført som led i
kommunens naturpleje, er beskrevet i handleplanernes tabel 6. Den præcise
lokalisering er ikke er vist, da de faktiske projekter afventer en konkret
dialog med de enkelte lodsejere.

Der vil løbende skulle ske en inddragelse af interessenter,
dels de direkte berørte lodsejere, dels en bredere kreds i forbindelse med
udarbejdelse af konkrete plejeplaner indenfor fredede områder og Det Grønne
Dialogforum vil blive orienteret.

I høringsperioden har Styrelsen for Vand- og
Naturforvaltning (nu Miljøstyrelsen) gjort opmærksom på, at en afgørelse om
"særlig miljøvurdering" skal falde samtidig med offentliggørelsen af
de vedtagne planer. Ved kommunens igangsættelse af høringsperioden indgik en afgørelse
om "særlig miljøvurdering", der ikke er påklaget. Der skal derfor
ikke udarbejdes en fornyet afgørelse.

De færdigredigerede handleplaner er korrigeret i henhold til
hvidbøger med høringssvar, for de to af handleplanerne der går på tværs af
kommunegrænserne i samarbejde med nabokommunerne.

**Økonomiske konsekvenser**

Indsatserne vil primært blive betalt via landdistriktspuljen
gennem tilskudsordninger, som både kommuner og de private lodsejere selv kan
søge. Pt. findes der ikke tilskudsordninger for bl.a. artsindsatser, og denne
del af indsatsen forudsættes finansieret af kommunernes egne mider, f.eks.
indenfor budget til naturpleje.

**Teknik- og Miljøudvalgets møde
den 30. marts 2017:**

Anbefales.

**Økonomiudvalgets møde den 19.
april 2017:**

Anbefales.

**Bilag**

|  |  |
| --- | --- |
| Bilag 1: Natura 2000-handleplan N2K-omr. 154 | 326-2017-90763 |
| Bilag 2: Natura 2000-handleplan N2K-omr. 156 | 326-2017-75892 |
| Bilag 3: Natura 2000-handleplan N2K-omr. 157 | 326-2017-90330 |
| Bilag 4: Natura 2000-handleplan N2K-omr. 166 | 326-2017-90345 |
| Bilag 5: Hvidbog for omr. 154 | 326-2017-90756 |
| Bilag 6: Hvidbog til handleplan for N2K-omr. 156 | 326-2017-75893 |
| Bilag 7: Hvidbog for N2K-omr. 157 | 326-2017-90332 |
| Bilag 8: Hvidbog til handleplan for N2K-omr. 166 | 326-2017-75895 |